
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1014 


ΑΠΟΦΑΣΕΙΣ 

Αριθμ. ΔΑΕΦΚ/2857/Α 325 

Χορήγηση στεγαστικής συνδρομής για την απο¬ 
κατάσταση των ζημιών των κτιρίων από τις κα¬ 
τολισθήσεις 2015 στην Τοπική Κοινότητα Κάτω 
Σχολαρίου της Δημοτικής Ενότητας Μίκρας του 
Δήμου Θέρμης της Περιφερειακής Ενότητας Θεσ¬ 
σαλονίκης της Περιφέρειας Κεντρικής Μακεδο¬ 
νίας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.7.1978 πράξης νομοθε¬ 
τικού περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε και 
συμπληρώθηκε με τον ν. 867/1979 (Α' 24), καθώς και το 
άρθρο 10 του ν. 2576/1998 (Α' 25), όπως τροποποιήθηκε 
με το άρθρο 84 του ν. 4313/2014 (Φ.Ε.Κ. Α' 261), βάσει 
του οποίου εκδίδεται η παρούσα απόφαση. 

2. Τις διατάξεις του άρθρου 2 της από 26.3.1981 
πράξης νομοθετικού περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
ν. 1190/1981 (Α' 203) καθώς και τις διατάξεις του άρθρου 
πέμπτου του ν. 1190/1981 (Α' 203), όπως τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουρ¬ 
γικό Συμβούλιο σε άλλα κυβερνητικά όργανα και άλλες 
διατάξεις» (Α' 123). 

3. Τις διατάξεις του ν. 128/1975 (Α' 178) «περίτροπο- 
ποιήσεως και συμπληρώσεως διατάξεων τινών αναφε- 
ρομένων εις την λειτουργία του χρηματοδοτικού συστή¬ 
ματος», όπως τροποποιήθηκε και ισχύει. 

4. Τις διατάξεις του άρθρου 1, παρ. 3, του ν. 1283/1982 
(Α' 114) «Για τις προθεσμίες υποβολής αιτήσεων δανει¬ 
οδότησης των σεισμοπλήκτων και τη ρύθμιση άλλων 
θεμάτων». 


5. Τις διατάξεις του άρθρου 3, παρ. 3, τελευταίο εδάφιο 
του ν. 1266/1982 (Α' 81) «Περί οργάνων ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του ν. 1418/1984 (Α' 23) «Περί Δημοσίων 
Έργων και ρυθμίσεις συναφών θεμάτων». 

6. Τις διατάξεις των άρθρων 20, 23, 77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Α' 143), όπως 
τροποποιήθηκε με τον ν. 4337/2015 (Α' 129) και ισχύει. 

7. Τις διατάξεις του ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο "Πρόγραμμα Διαύγεια" 
και άλλες διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Α' 216) «Δημόσιες υπεραστικές οδικές μεταφορές επι¬ 
βατών - Ρυθμιστική Αρχή Επιβατικών Μεταφορών και 
άλλες διατάξεις». 

9. Τις διατάξεις του π.δ/τος 113/2010 «Ανάληψη υπο¬ 
χρεώσεων από τους Διατάκτες» (Α' 194), όπως ισχύει. 

10. Τις διατάξειςτου π.δ/τος 111/2014 (Α' 178) «Οργα¬ 
νισμός Υπουργείου Οικονομικών». 

11. Τις διατάξειςτου π.δ/τος 105/2014 (Α' 172) «Οργα¬ 
νισμός του Υπουργείου Εσωτερικών». 

12. Τις διατάξεις του π.δ/τος 109/2014 (Α' 176) «Ορ¬ 
γανισμός του Υπουργείου Υποδομών, Μεταφορών και 
Δικτύων». 

13. Τις διατάξειςτου π.δ/τος 116/2014 (Α' 185) «Οργανι¬ 
σμός του Υπουργείου Ανάπτυξης και Ανταγωνιστικότητας». 

14. Τις διατάξεις του π.δ/τος 70/2015 (Α' 114) «περί 
ανασύστασης του Υπουργείου Υποδομών, Μεταφορών 
και Δικτύων». 

15. Τις διατάξεις του π.δ/τος 73/2015 (Α' 116) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

16. Τις διατάξειςτου π.δ/τος 123/2016 (Α' 208), που 
αφορά στη μετονομασία του Υπουργείου Εσωτερικών 
και Διοικητικής Ανασυγκρότησης σε Υπουργείο Εσω¬ 
τερικών, του Υπουργείου Οικονομίας, Ανάπτυξης και 
Τουρισμού σε Υπουργείο Οικονομίας και Ανάπτυξης και 
του Υπουργείου Υποδομών, Μεταφορών και Δικτύων σε 
Υπουργείο Υποδομών και Μεταφορών. 

17. Τις διατάξεις του π.δ/τος 125/2016 (Α' 210) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

18. Την αριθμ. Υ197/17.11.2016 (Β' 3722) απόφαση 
του Πρωθυπουργού, όπως τροποποιήθηκε με την αριθμ. 
Υ226/27.12.2016 (Β' 4233) απόφαση του Πρωθυπουρ¬ 
γού «περί ανάθεσης αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση». 

19. Την αριθμ. οικ. 20699/30.3.2015 (Υ.Ο.Δ.Δ. 204) 
απόφαση διορισμού του Γενικού Γραμματέα Υποδομών 
του Υπουργείου Οικονομίας, Υποδομών, Ναυτιλίας και 
Τουρισμού. 

20. Την αριθμ. Δ16α/04/773/29.11.1990 (Β' 746) κοινή 
απόφαση του Υπουργού Προεδρίας και του Αναπληρω¬ 
τή Υπουργού ΠΕ.ΧΩ.Δ.Ε. «περί εξαιρέσεως διοικητικών 
πράξεων ή εγγράφων από τον κανόνα των τριών υπο¬ 
γραφών». 

21. Την αριθμ. 50148/542/24.6.1992 (Β'420) κοινή από¬ 
φαση των Υπουργών Εθν. Οικονομίας, Οικονομικών και 
Βιομηχανίας, Ενέργειας και Τεχνολογίας και Εμπορίου 
«Περιστολή δαπανών Δημοσίου Τομέα». 

22. Την αριθμ. οικ. 6772/Β9β/19.12.2011 (Β' 3201) από¬ 
φαση Υφυπουργού Υ.ΜΕ.Δ. «Τιμολόγιο υπολογισμού της 
δαπάνης των εργασιών επισκευής για την αποκατάσταση 
των ζημιών σε κτίρια που έχουν πληγεί από φυσικές κα¬ 
ταστροφές (σεισμό, πυρκαγιά, πλημμύρα, κατολίσθηση) 
και της αντίστοιχης στεγαστικής συνδρομής». 

23. Την αριθμ. οικ. 7791 /Α314/24.9.2014 (Β' 2658) από¬ 
φαση του Υπουργού Υποδομών, Μεταφορών και Δικτύ¬ 
ων με θέμα «Καθορισμός Διαδικασίας Ελέγχου Κτιρίων, 
Ελέγχου Φακέλων Επισκευής και Ανακατασκευής Κτιρί¬ 
ων καθώς και εκδίκασης Ενστάσεων, μετά από φυσικές 
Καταστροφές». 

24. Την αριθμ. οικ. 68520/18.10.2016 απόφαση του 
Υπουργού Υποδομών, Μεταφορών και Δικτύων για τον 
ορισμό Αναπληρωτή Προϊστάμενου της Γενικής Διεύ- 
θυνσηςΤεχνικής Υποστήριξης. 

25. Τον κανονισμό (ΕΕ) αριθμ. 651/2014 της Επιτροπής 
της 17ης Ιουνίου 2014 (ΟϋΙ_ 187,26.6.2014, ρ. 1-78) για την 
κήρυξη ορισμένων κατηγοριών ενισχύσεων ως συμβατών 
με την εσωτερική αγορά και κατ' εφαρμογή των άρθρων 
107 και 108 της Συνθήκης (και ιδίως το άρθρο 50). 

26. Τον κανονισμό (ΕΕ) αριθμ. 702/2014 της Επιτροπής 
της 25ης Ιουνίου 2014 (0_ΙΙ_ 193,1.7.2014, ρ. 1 -75) για την 
κήρυξη ορισμένων κατηγοριών ενισχύσεων στουςτομείς 
της γεωργίας και δασοκομίας και σε αγροτικές περιοχές 
συμβιβάσιμων με την εσωτερική αγορά κατ' εφαρμογή 
των άρθρων 107 και 108 της Συνθήκης για τη λειτουργία 
της Ευρωπαϊκής Ένωσης» (και ιδίως το άρθρο 30). 

27. Τον κανονισμό (ΕΕ) αριθμ. 1388/2014 της Επιτρο- 
πήςτης 16ης Δεκεμβρίου 2014 (ί 369,24.12.2014, ρ. 37- 
63) για την κήρυξη ορισμένων κατηγοριών ενισχύσεων 
σε επιχειρήσεις που δραστηριοποιούνται στην παραγω¬ 
γή, τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ' εφαρμογή των άρθρων 107 και 108 της συνθήκης 
για τη λειτουργία της Ευρωπαϊκής Ένωσης (και ιδίως το 
άρθρο 44). 


28. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του κανονισμού 651 /2014, το 
άρθρο 1 του παραρτήματος I του κανονισμού 702/2014 
και το άρθρο 1 του παραρτήματος I του κανονισμού 
1388/2014. 

29. Την αριθμ. οικ. 20514/18.3.2014 (Α.Δ.Α.: ΒΙΞΠΟ- 
Ρ1Υ-ΥΑΩ) διαπιστωτική πράξη του Γενικού Γραμματέα 
Αποκεντρωμένης Διοίκησης Μακεδονίας-Θράκης για 
την έναρξη λειτουργίας στην Αποκεντρωμένη Διοίκη¬ 
ση Μακεδονίας-Θράκης της Υπηρεσίας Αποκατάστα¬ 
σης Σεισμοπλήκτων Βορείου Ελλάδας (Υ.Α.Σ.Β.Ε.) από 
17.3.2014. 

30. Το αριθμ. οικ.7295/22.8.2014 έγγραφο του Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα: «Διάθεση των υπαλλήλων της Υ.Α.Σ.Β.Ε. 
στην Υ.Α.Σ. σε περίπτωση φυσικών καταστροφών (σει¬ 
σμών, πλημμύρων, πυρκαγιών και κατολισθήσεων)». 

31. Το αριθμ. 2104/25.9.2015 έγγραφο του Ινστιτούτου 
Γεωλογικών και Μεταλλευτικών Ερευνών (Ι.Γ.Μ.Ε.) σχετι¬ 
κά με τις κατολισθήσεις του 2015 στηνΤοπική Κοινότητα 
Κάτω Σχολαρίου, της Δημοτικής Ενότητας Μίκρας, του 
Δήμου Θέρμης, της Περιφερειακής Ενότητας Θεσσαλο¬ 
νίκης, της Περιφέρειας Κεντρικής Μακεδονίας. 

32. Το αριθμ. 867/4.6.2015 έγγραφο της Υ.Α.Σ.Β.Ε. σχε¬ 
τικά με τις κατολισθήσεις του 2015 στηνΤοπική Κοινότη¬ 
τα Κάτω Σχολαρίου, της Δημοτικής Ενότητας Μίκρας, του 
Δήμου Θέρμης, της Περιφερειακής Ενότητας Θεσσαλο¬ 
νίκης, της Περιφέρειας Κεντρικής Μακεδονίας. 

33. Την αριθμ. 16374/3696/18.6.1998 (Β' 723) απόφα¬ 
ση του Υπουργού ΠΕ.ΧΩ.Δ.Ε. «Έγκριση προδιαγραφών 
για την εκπόνηση μελετών γεωλογικής καταλληλότητας 
στις προς πολεοδόμηση περιοχές». 

34. Τη γεωλογική μελέτη, τη γεωτεχνική μελέτη και τη 
μελέτη εφαρμογής για τα έργα αποκατάστασης των κα¬ 
τολισθήσεων στηνΤ.Κ. Κάτω Σχολαρίου, της Δ.Ε. Μίκρας, 
του Δήμου Θέρμης. 

35. Το από 6.4.2017 τοπογραφικό διάγραμμα στο 
οποίο φαίνεται η πληγείσα και επαπειλούμενη περιοχή 
στην Τ.Κ. Κάτω Σχολαρίου, της Δ.Ε. Μίκρας, του Δήμου 
Θέρμης. 

36. Τα τεύχη δη μοπράτησης για την εκτέλεση των έρ¬ 
γων αποκατάστασης της κατολίσθησης στην Τ.Κ. Κάτω 
Σχολαρίου Δ.Ε. Μίκρας Δήμου Θέρμης 

37. Το αριθμ. ΔΝΣα/45042/ΦΝ 456α/26.6.2017 έγγρα¬ 
φο της Διεύθυνσης Νομοθετικού Συντονισμού και Κα¬ 
λής Νομοθέτησης της Γενικής Διεύθυνσης Διοικητικής 
Υποστήριξης της Γενικής Γραμματείας του Υπουργείου 
Υποδομών, Μεταφορών και Δικτύων (αριθμ. Δ.Α.Ε.Φ.Κ. 
2468/28.06.2017). 

38. Την αριθμ. 438/19.07.2017 εισηγητική έκθεση 
Δημοσιονομικών Επιπτώσεων της Γενικής Διεύθυνσης 
Οικονομικών Υπηρεσιών της Γενικής Γραμματείας του 
Υπουργείου Υποδομών, Μεταφορών και Δικτύων (αριθμ. 
Δ.Α.Ε.Φ.Κ. 2857/20.07.2017). 

39. Το αριθμ. Κ.Μ.Κ.Ε. 00241 ΕΞ 2017 ΕΜΠ/ΟΡΘΗ ΕΠΑ¬ 
ΝΑΛΗΨΗ 10.7.2017 έγγραφο της Κ.Μ.Κ.Ε. της Γενικής 
Γραμματείας Οικονομικής Πολιτικής του Υπουργείου 
Οικονομικών (αρ.πρωτ. Δ.Α.Ε.Φ.Κ. 2724/13.07.2017). 

40. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους της Τ.Κ. Κάτω 
Σχολαρίου της Δημοτικής Ενότητας Μίκρας του Δήμου 
Θέρμηςτης Περιφερειακής Ενότητας Θεσσαλονίκης της 
Περιφέρειας Κεντρικής Μακεδονίας, από τις κατολισθή¬ 
σεις του 2015, που ορίζονται ως φυσική καταστροφή. 

41. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(Α' 98) και το γεγονός ότι από τις διατάξεις της παρούσας 
απόφασης προκαλούνται οι ακόλουθες δαπάνες: 

Α) Σε βάρος του Προγράμματος Δη μοσίων Επενδύσεων 
της ΣΑΕ 069, προκαλείται δαπάνη ύψους € 156.000 για την 
παροχή Δωρεάν Κρατικής Αρωγής και € 450 για έξοδα 
κίνησης των μηχανικών που θα διενεργήσουν αυτοψίες. 

Β) Σε βάρος του λογαριασμού του ν. 128/1975 (ΑΊ 78), 
προκαλείται δαπάνη ύψους € 19.500 για την κάλυψη των 
τόκων των χορηγούμενων δανείων. 

και επειδή, 

• από τις κατολισθήσεις του 2015 προκλήθηκαν ζημιές 
σε κτίρια της Τ.Κ. Κάτω Σχολαρίου, της Δημοτικής Ενό¬ 
τητας Μίκρας του Δήμου Θέρμης, 

■ έχουν εκπονηθεί και εγκριθεί η Γεωλογική και Γε¬ 
ωτεχνική Μελέτη κατολισθήσεων στον οικισμό Κάτω 
Σχολαρίου της Δημοτικής Ενότητας Μίκρας του Δήμου 
Θέρμης, 

• από τη συναξιολόγηση των παραπάνω μελετών προ¬ 
κύπτει η αναγκαιότητα εκτέλεσης έργων σταθεροποίη¬ 
σης και αναχαίτισης του κατολισθητικού φαινομένου 
στον προαναφερόμενο οικισμό, 

• στη μελέτη εφαρμογής για τα έργα αποκατάστασης 
της κατολίσθησης στηνΤ.Κ. Κάτω Σχολαρίου Δ.Ε. Μίκρας 
Δήμου Θέρμης, έγινε η διαστασιολόγηση των απαραίτη¬ 
των τεχνικών έργων καθώς και η εκτίμηση του κόστους 
υλοποίησής τους, 

• έχουν εγκριθεί τα τεύχη δημοπράτησης για την εκτέ¬ 
λεση των έργων αποκατάστασης της κατολίσθησης στην 
Τ.Κ. Κάτω Σχολαρίου Δ.Ε. Μίκρας Δήμου Θέρμης, απο¬ 
φασίζουμε: 

1. ΑΠΟΚΑΤΑΣΤΑΣΗ ΚΤΙΡΙΩΝ ΛΟΓΩ ΚΑΤΟΛΙΣΘΗΣΕΩΝ 

1.1 Εφαρμόζουμε αναλόγως τις διατάξεις της από 
28.7.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε,τροποποιήθηκε 
και συμπληρώθηκε με τους νόμους 867/1979 (Α' 24), 
1048/1980 (Α' 101), 1133/1981 (Α' 54) και 1190/1981 
(Α' 203), όπως ορίζεται στο άρθρο 10 του ν. 2576/1998 
(Α' 25) το οποίο τροποποιήθηκε με το άρθρο 84 του 
ν. 4313/2014 (Α' 261) καθώς και τις σχετικές κανονιστικές 
πράξεις που ισχύουν σήμερα, για την αποκατάσταση των 
κτιρίων λόγω των κατολισθήσεων 2015 στηνΤ.Κ. Κάτω 
Σχολαρίου, της Δ.Ε. Μίκρας, του Δήμου Θέρμης, της Π.Ε. 
Θεσσαλονίκης, της Περιφέρειας Κεντρικής Μακεδονίας 
και συγκεκριμένα στην περιοχή που περικλείεται από τη 
γραμμή που ορίζεται από τα σημεία Ε1 /Π 1, Ε2, Ε3,..., Ε12/ 
ΠΙΟ, Π9, Π8,..., Π2, Π1/Ε1 στο τοπογραφικό διάγραμμα 
του Απριλίου 2017 του Νικολάου Καζίλη, τεχνικού γεω¬ 
λόγου, το οποίο και επισυνάπτεται. Οι προαναφερόμενες 
κατολισθήσεις ορίζονται ως φυσική καταστροφή. 


1.2 Το έργο της αποκατάστασης των κτιρίων, από τις 
κατολισθήσεις του 2015 που έπληξαν την προαναφερό- 
μενη περιοχή αναλαμβάνει η Υπηρεσία Αποκατάστασης 
Σεισμοπλήκτων Βορείου Ελλάδος (Υ.Α.Σ.Β.Ε.), η οποία 
εφεξής στην παρούσα απόφαση θα αποκαλείται «αρ¬ 
μόδια Υπηρεσία», για το υπόψη έργο. 

2. ΠΡΟΘΕΣΜΙΕΣ 

2.1 Ο/Η ιδιοκτήτηςΛτρια (ή ο/η διαχειριστής/-τρια σε 
περίπτωση διηρημένης ιδιοκτησίας) κτιρίου που έχει 
πληγεί από τις προαναφερόμενες κατολισθήσεις, εφό¬ 
σον επιθυμεί τον έλεγχο του και την έκδοση έκθεσης 
χαρακτηρισμού του, πρέπει να υποβάλει στην αρμόδια 
Υπηρεσία, αίτηση για διενέργεια αυτοψίας στο πληγέν 
κτίριο, εντός προθεσμίας έξι (6) μηνών από τη δημο¬ 
σίευση της παρούσας απόφασης στην Εφημερίδα της 
Κυβερνήσεως. 

Η αίτηση αυτή θα συνοδεύεται από τίτλους ιδιοκτη¬ 
σίας, οδοιπορικό σκαρίφημα και φωτογραφίες του πλη- 
γέντος κτιρίου. 

2.2 α) Οι ενδιαφερόμενοι/-ες που επιθυμούν να ανα¬ 
κατασκευάσουν το πληγέν κτίριο τους ή να προβούν 
σε αυτοστέγαση σε θέση εκτός των ορίων της οριοθε- 
τημένης με την παρούσα απόφαση περιοχής και εντός 
της Περιφερειακής Ενότητας Θεσσαλονίκης, εφόσον 
το κτίριο είναι κατεδαφιστέο ή δομημένο από ευτελή 
υλικά, μπορούν να υποβάλουν αίτηση για χορήγηση 
Στεγαστικής Συνδρομής (Σ.Σ.) (άτοκο δάνειο και δωρε¬ 
άν κρατική αρωγή) με τα απαραίτητα δικαιολογητικά 
στην αρμόδια Υπηρεσία, ευθύς μετά την ημερομηνία 
έκδοσης της έκθεσης χαρακτηρισμού του κτιρίου και 
μέχρι ένα (1) έτος από την έγγραφη ενημέρωσή τους, 
από την αρμόδια Υπηρεσία για την ολοκλήρωση των 
αναγκαίων τεχνικών έργων για την αντιμετώπιση των 
κατολισθητικών φαινομένων, όπως αυτά έχουν προταθεί 
στις προαναφερόμενες εγκεκριμένες μελέτες. 

β) Οι ενδιαφερόμενοιΛες που επιθυμούν να επισκευ¬ 
άσουν ή να ανακατασκευάσουν το πληγέν κτίριο τους 
στην ίδια θέση, μπορούν να υποβάλουν αίτηση για χο¬ 
ρήγηση Στεγαστικής Συνδρομής (Σ.Σ.) (άτοκο δάνειο και 
δωρεάν κρατική αρωγή) με τα απαραίτητα δικαιολογη- 
τικά στην αρμόδια Υπηρεσία, εντός προθεσμίας ενός 
(1) έτους από την έγγραφη ενημέρωσή τους, από την 
αρμόδια Υπηρεσία για την ολοκλήρωση των αναγκαίων 
τεχνικών έργων για την αντιμετώπιση των κατολισθητι- 
κών φαινομένων, όπως αυτά έχουν προταθεί στις προ¬ 
αναφερόμενες εγκεκριμένες μελέτες. Επισημαίνεται ότι 
η Δ.Α.Ε.Φ.Κ., μετά την έγγραφη ενημέρωσή της από την 
Περιφερειακή Ενότητα Θεσσαλονίκης, για την ολοκλή¬ 
ρωση των αναγκαίων τεχνικών έργων, θα ενημερώσει 
την αρμόδια, για το έργο της αποκατάστασης των κτι¬ 
ρίων, Υπηρεσία. 

3. ΣΤΕΓΑΣΤΙΚΗ ΣΥΝΔΡΟΜΗ - ΟΡΟΙ ΚΑΙ ΠΡΟΫΠΟΘΕΣΕΙΣ 

3.1 Στις περιοχές που οριοθετούνται με την παρούσα 
απόφαση χορηγείται από την αρμόδια Υπηρεσία Στε- 
γαστική Συνδρομή (Σ.Σ.) για την επισκευή ή την ανακα- 
τασκευή των κτιρίων που έχουν υποστεί βλάβες από τις 
προαναφερόμενες κατολισθήσεις. 

3.2 Δικαιούχοι Σ.Σ. είναι οι ιδιοκτήτες/-τριες, οι οποί- 
οι/-εςτην ημέρα του συμβάντος έχουν την πλήρη ή την 

ψιλή κυριότητα κτιρίων που έχουν υποστεί βλάβες από 
τις κατολισθήσεις του θέματος. 

3.3 Η Σ.Σ. συνίσταται από 80% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 20% Άτοκο Δάνειο (Α.Δ.) για τους/τις δικαιούχους 
δανειολήπτες/-τριες που χορηγείται από τα πιστωτικά 
ιδρύματα. 

3.4 Σε περίπτωση που στον/στην ίδιο/-α ιδιοκτήτη/- 
τρια ανήκαν την ημέρα του συμβάντος περισσότερες 
της μίας ιδιοκτησίες, λειτουργικά ανεξάρτητες ως προς 
τη χρήση, είτε αυτές αποτελούν διηρημένες ιδιοκτησί¬ 
ες, είτε όχι, Δ.Κ.Α. δικαιούται μόνο για μία από αυτές, 
την οποία επιλέγει ο/η ίδιος/-α με υπεύθυνη δήλωσή 
του. Για τις υπόλοιπες ιδιοκτησίες χορηγείται το σύνολο 
της Σ.Σ. εξολοκλήρου υπό μορφή Α.Δ., εξαιρούνται τα 
κτίρια κοινωφελούς χρήσης, που ανήκουν στο δημόσιο, 
Ν.Π.Δ.Δ., Ο.Τ.Α. ή σε κοινωφελή ή σε φιλανθρωπικά ή 
σε ευαγή ιδρύματα ή σε σωματεία, στα οποία χορηγεί¬ 
ται Δ.Κ.Α. και Άτοκο Δάνειο για όλα τα πληγέντα κτίρια 
ιδιοκτησίας τους. 

3.5 Για κατοικίες, αποθήκες (εκτός των επαγγελματικών 
αποθηκών), αγροτικά κτίρια, χορηγείται Σ.Σ. με ανώτατο 
όριο επιφάνειας τα 150 τ.μ. ανά λειτουργικά ανεξάρτητη 
ιδιοκτησία. 

3.6 Για ανεξάρτητους βοηθητικούς χώρους κατοικίας 
που συμπληρώνουν τη λειτουργικότητα της (χώροι υγιει¬ 
νής, μαγειρεία) χορηγείται Σ.Σ. για επιφάνεια μέχρι 6 τ.μ. 
και με ανώτατο όριο συνολικής επιφάνειας κατοικίας και 
βοηθητικού χώρου τα 150 τ.μ. 

3.7 Για κτίρια επαγγελματικής χρήσης, επαγγελματικές 
αποθήκες καθώς και κτίρια κοινωφελούς χρήσης, που 
ανήκουν στο Δημόσιο, Ν.Π.Δ.Δ., Ο.Τ.Α. ή σε Κοινωφελή 
ή σε Φιλανθρωπικά ή σε Ευαγή Ιδρύματα ή σε Σωματεία, 
η επιφάνεια (εάν είναι πάνω από 150 τ.μ.) θα διαιρείται 
σε τμήματα των 150 τ.μ. Το προκύπτον τελικώς, μετά την 
ως άνω διαίρεση, υπόλοιπο τμήματος, αν έχει επιφάνεια 
μέχρι και 50 τ.μ. θα αμελείται, ενώ αν είναι πάνω από 50 
τ.μ., τότε θα χορηγείται Σ.Σ. ανάλογα με το εμβαδόν του. 

Κάθε τμήμα με επιφάνεια 150 τ.μ. αντιμετωπίζεται ως 
ιδιοκτησία λειτουργικά ανεξάρτητη. Ως εκ τούτου για το 
πρώτο τμήμα η Σ.Σ. θα αποτελείται κατά 80% από Δ.Κ.Α. 
και κατά 20% από Α.Δ., ενώ για τα υπόλοιπα τμήματα 
μόνο από Α.Δ. 

3.8 Στις περιπτώσεις που δε χορηγείται στον/στη δικαι¬ 
ούχο δάνειο από Πιστωτικό Ίδρυμα ή ο ίδιος δεν επιθυμεί 
τη λήψη του, δύναται να λάβει μόνο τη Δ.Κ.Α. από την 
αρμόδια Υπηρεσία. 

3.9 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίρια που πριν την εκδήλωση των κατολισθήσε¬ 
ων ήταν εγκαταλειμμένα κατά την κρίση της αρμόδιας 
Υπηρεσίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπως π.χ. έλλειψη 
εξωτερικών κουφωμάτων, βλάβες στα δομικά στοιχεία 
(στέγη, πατώματα κ.λπ.), που εμφανώς προύπήρχαν της 
κατολίσθησης και οφείλονται σε απόλυτη εγκατάλειψη. 

Προκειμένου να γίνει άρση του χαρακτηρισμού του 
εγκαταλειμμένου πρέπει το κτίριο να ήταν στοιχειωδώς 


κατοικήσιμο πριν το συμβάν και ο/η ιδιοκτήτης/-τρια να 
προσκομίσει στοιχεία που ενισχύουν την άρση του εγκα¬ 
ταλειμμένου όπως δηλώσεις (Ε1), (Ε2), (Ε9), βεβαιώσεις 
Οργανισμών Κοινής Ωφελείας (Ο.Κ.Ω.), των τελευταίων 
τριών (3) προηγούμενων ετών από την κατολίσθηση, 
β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.10 Στις περιπτώσεις κτιρίων που ανήκουν σε επιχει¬ 
ρήσεις (κτιρίων που ιδιοκτησιακά ανήκουν σε φυσικά 
πρόσωπα τα οποία ασκούν οικονομική δραστηριότητα 
σε αυτά ή εταιρείες), οι ενισχύσεις χορηγούνται βάσει 
των κανονισμών 651/2014, 702/2014 και 1388/2014, 
εφόσον πληρούνται όλες οι προβλεπόμενες προϋπο¬ 
θέσεις. Ως επιχείρηση, νοείται κάθε οντότητα, ανεξάρ¬ 
τητα από τη νομική της μορφή, που ασκεί οικονομική 
δραστηριότητα. Σε αυτές περιλαμβάνονται ειδικότερα 
αυτοαπασχολούμενα άτομα και οικογενειακές επιχει¬ 
ρήσεις που ασκούν βιοτεχνική ή άλλη δραστηριότητα, 
καθώς και προσωπικές εταιρείες ή ενώσεις προσώπων 
που ασκούν τακτικά μια οικονομική δραστηριότητα. 
Επισημαίνονται ιδίως τα ακόλουθα: 

α) Η Σ.Σ. και τυχόν άλλες πληρωμές που πραγματοποι¬ 
ούνται για την αποκατάσταση των ζημιών των κτιρίων, 
συμπεριλαμβανομένων των πληρωμών στο πλαίσιο 
ασφαλιστηρίων συμβολαίων, δεν πρέπει να υπερβαίνουν 
το 100% του κόστους αποκατάστασης της ζημίας, όπως 
αυτό αποδεικνύεται από τα κατάλληλα κατά περίπτωση 
παραστατικά και στοιχεία. Σε αντίθετη περίπτωση πε¬ 
ρικόπτεται αναλόγως η Σ.Σ. και επιστρέφεται από τον/ 
τη δικαιούχο το υπερβάλλον ποσό που τυχόν έχει ήδη 
καταβληθεί. 

β) Βάσει της παρούσας, χορηγείται Σ.Σ. στους/στις 
ιδιοκτήτες/-τριες ακινήτων για την αποκατάσταση των 
ζημιών, εφόσον δεν έχει εγκριθεί η λήψη αποζημίωσης 
από άλλον δημόσιο φορέα για τις ίδιες ζημιές. 

γ) Η έγκριση Σ.Σ. ανακατασκευής ή αποπεράτωσης ή 
αυτοστέγασης καθώς και η άδεια επισκευής του πληγέ- 
ντος κτιρίου, πρέπει να χορηγείται εντός τεσσάρων (4) 
ετών από την εκδήλωση του γεγονότος, σύμφωνα με το 
άρθρο 50 παρ. 3 του καν. 651/2014. 

Εντός του ίδιου χρονικού διαστήματος, πρέπει να συ- 
νάπτεται η δανειακή σύμβαση με τα πιστωτικά ιδρύματα 
για τη χορήγηση δανείου. 

Στις περιπτώσεις κτιρίων που ανήκουν σε επιχειρήσεις 
που δραστηριοποιούνται στην πρωτογενή γεωργική πα¬ 
ραγωγή ή σε επιχειρήσεις που δραστηριοποιούνται στην 
παραγωγή, τη μεταποίηση και την εμπορία προϊόντων 
αλιείας και υδατοκαλλιέργειας, το σύνολο της Σ.Σ. κατα¬ 
βάλλεται εντός τεσσάρων (4) ετών από την εκδήλωση 
του γεγονότος, σύμφωνα με το άρθρο 30 παρ. 4 του καν. 
702/2014 και άρθρο 44 παρ. 4 του καν. 1388/2014. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών από την καταβολή 
της τελευταίας δόσης της Δ.Κ.Α. ή του Α.Δ. Η υποχρέωση 
αυτή αφορά και στα πιστωτικά ιδρύματα που χορηγούν 
τα σχετικά δάνεια. 

ε) Σε περίπτωση που η δικαιούχος ενιαία επιχείρηση, 
λάβει συνολική επιχορήγηση άνω των ορίων που τίθε- 

νται στο άρθρο 9 των κανονισμών 651/2014, 702/2014 
και 1388/2014, η αρμόδια υπηρεσία δημοσιεύει τις πλη¬ 
ροφορίες που αναφέρονται στο Παράρτημα III των εν 
λόγω κανονισμών, σε εμπεριστατωμένο δικτυακό τόπο 
της Ευρωπαϊκής Επιτροπής για τις κρατικές ενισχύσεις, 
για λόγους διαφάνειας, όπως προβλέπεται στην υποπαρ. 
Β11 του ν. 4152/2013. 

στ) Ο Φόρος Προστιθέμενης Αξίας (ΦΠΑ) αποτελεί 
επιλέξιμη δαπάνη μόνον όταν δεν είναι ανακτήσιμος 
βάσει της σχετικής εθνικής νομοθεσίας. 

ζ) Δεν είναι επιλέξιμες οι δαπάνες αποκατάστασης ζη¬ 
μιών οι οποίες δεν προκλήθηκαν ως άμεσο επακόλουθο 
των κατολισθήσεων του 2015 στις οριοθετηθείσες με την 
παρούσα περιοχές. 

3.11 Οι κοινές υπουργικές αποφάσεις αναρτώνται στο 
διαδίκτυο βάσει του ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο Διαδίκτυο'Ήρόγραμμα Διαύ¬ 
γεια" και άλλες διατάξεις» και επίσης δημοσιεύονται στην 
Εφημερίδα της Κυβερνήσεως βάσει του ν. 3469/2006 
(Α' 131) «Εθνικό Τυπογραφείο, Εφημερίςτης Κυβερνή¬ 
σεως και λοιπές διατάξεις». 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες/-τριεςτων κτιρίων που χαρακτηρίζονται από 
την αρμόδια Υπηρεσία ως: 

α) Επικινδύνως ετοιμόρροπα. 

β) Ολοσχερώς κατεστραμμένα. 

γ) Κατεδαφιστέα. 

δ) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδε¬ 
τικό υλικό αργιλώδες) τα οποία δεν έχουν χαρακτηρισθεί 
επικινδύνως ετοιμόρροπα αλλά οι ζημιές που προκλή¬ 
θηκαν από την κατολίσθηση δεν επιδέχονται, σύμφω¬ 
να με την κρίση της αρμόδιας Υπηρεσίας, ουσιαστική 
αποκατάσταση, δηλαδή επισκευή που να εξασφαλίζει 
την αναγκαία αντισεισμική αντοχή τους. 

Επίσης δικαιούχοι Σ.Σ. για ανακατασκευή κτιρίων είναι 
οι ιδιοκτήτες/-τριεςτων κτιρίων που υπέστησαν βλάβες 
από τις κατολισθήσεις του θέματος και κατεδαφίστηκαν 
είτε με εντολή δημόσιας ή δημοτικής αρχής για λόγους 
δημόσιας ασφάλειας, χωρίς να έχουν εκδοθεί από την 
αρμόδια υπηρεσία πρωτόκολλα αυτοψίας επικινδύνων 
ετοιμόρροπων κτιρίων, είτε κατέρρευσαν ολοσχερώς, 
εφόσον: 

ί. Οι ιδιοκτήτες/-τριες έχουν υποβάλει εμπρόθεσμα 
(σύμφωνα με το κεφάλαιο 2 «ΠΡΟΘΕΣΜΙΕΣ» τηςπαρού- 
σας) αίτηση στην αρμόδια Υπηρεσία για το συγκεκριμέ¬ 
νο κτίριο. 

ίί. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του (π.χ. 
οικοδομική άδεια, συμβόλαια, αποδείξεις Ο.Κ.Ω.). 

Μί. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε2, κ.λπ.). 

ίν. Η αρμόδια δημόσια ή δημοτική αρχή βεβαιώνει ότι 
δόθηκε εντολή για την κατεδάφιση του κτιρίου μετά την 


εκδήλωση των κατολισθήσεων του θέματος προς απο¬ 
τροπή άμεσου κινδύνου (κτίρια επικινδύνως ετοιμόρρο¬ 
πα), ή προσκομίζεται Βεβαίωση ότι το κτίριο κατέρρευσε 
από τις κατολισθήσεις. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το προς αποκατάσταση κτίριο (εφόσον 
επιτρέπεται η δόμηση) ή σε άλλο οικόπεδο ιδιοκτησίας 
του δικαιούχου εντός της ίδιας Περιφερειακής Ενότητας. 

4.3 Χορηγείται Σ.Σ. ανακατασκευής κτιρίου, σύμφωνα 
με τα παρακάτω: 

α) Για κατοικίες και για ανεξάρτητους βοηθητικούς χώ¬ 
ρους κατοικίας που συμπληρώνουν τη λειτουργικότητα 
της (χώροι υγιεινής, μαγειρεία), το ποσό των € 1.000 ανά 
τ.μ. επιφάνειας. 

β) Για κτίρια επαγγελματικής χρήσης, κοινωφελούς 
χρήσης που ανήκουν στο Δημόσιο, Ν.Π.Δ.Δ., Ο.Τ.Α. ή σε 
κοινωφελή ή σε φιλανθρωπικά ή σε ευαγή ιδρύματα ή 
σε Σωματεία, το ποσό των € 500 ανά τ.μ. επιφάνειας. 

γ) Για επαγγελματικές αποθήκες, το ποσό των € 400 
ανά τ.μ. επιφάνειας. 

δ) Για αποθήκες (εκτός των επαγγελματικών αποθη¬ 
κών), αγροτικά κτίρια, το ποσό των € 300 ανά τ.μ. επι¬ 
φάνειας. 

ε) Γ ια υπόγειους χώρους, όπως αυτοί ορίζονται από τον 
Ν.Ο.Κ., χορηγείται ποσό Σ.Σ., που αντιστοιχεί στο 70% της 
εκάστοτε ισχύουσας τιμής μονάδας για ανακατασκευή, 
ανάλογα με τη χρήση. 

στ) Για κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστή¬ 
ρων κ.λπ. χορηγείται Σ.Σ. που αντιστοιχεί στο 50% της 
εκάστοτε ισχύουσας τιμής μονάδας για ανακατασκευή, 
ανάλογα με τη χρήση. 

ζ) Για κτίρια που η κατασκευή τους δεν είχε ολοκληρω¬ 
θεί μέχρι την εκδήλωση της κατολίσθησης, χορηγείται 
Σ.Σ. ανάλογα με το ποσοστό των εργασιών που είχαν 
εκτελεστεί, βάσει πίνακα της Δ.Α.Ε.Φ.Κ. 

4.4 Ο/Η δικαιούχος υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβαδού 
(ή του όγκου σε περιπτώσεις επαγγελματικών χώρων) 
του κατεδαφιστέου κτιρίου με βάση το οποίο υπολο¬ 
γίστηκε η Σ.Σ.. Στην περίπτωση που το ανακατασκευ¬ 
αζόμενο κτίριο έχει εμβαδόν μικρότερο του 75% του 
εμβαδού του κατεδαφιστέου κτιρίου, η Σ.Σ. θα υπολο¬ 
γίζεται αναλογικά. 

5. ΑΥΤΟΣΤΕΓΑΣΗ 

5.1 Εγκρίνεται όπως η Σ.Σ. για ανακατασκευή χρησι¬ 
μοποιηθεί για αυτοστέγαση (αγορά έτοιμου ή υπό ανέ¬ 
γερση κτιρίου). 

Το αγοραζόμενο κτίριο θα πρέπει να είναι εντός της 
Περιφερειακής Ενότητας που βρίσκεται το προς ανακα¬ 
τασκευή κτίριο, να είναι νομίμως υφιστάμενο και να έχει 
εμβαδόν ίσο τουλάχιστον με το 75% του εμβαδού που 
υπολογίστηκε η Σ.Σ. προκειμένου να χορηγηθεί ολό¬ 
κληρο το ποσό. Στην περίπτωση που το νέο κτίριο έχει 
μικρότερο εμβαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμη¬ 
μα καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων - γιαγιάδων 
και εγγονών. 

Το κτίριο που αγοράζεται θα πρέπει να μην είναι πρό¬ 
χειρη κατασκευή και να μην παρουσιάζει βλάβες από 
φυσική καταστροφή που δεν έχουν νομίμως αποκατα¬ 
σταθεί. 

Ο/Η ενδιαφερόμενος/-η πριν την αγορά του κτιρίου, 
θα πρέπει να γνωστοποιήσει στην αρμόδια Υπηρεσία 
τα στοιχεία του κτιρίου που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες πολιτικούς 
μηχανικούς. 

5.2 Εγκρίνεται όπως η Σ.Σ. για ανακατασκευή χρησι¬ 
μοποιηθεί για αποπεράτωση ιδιόκτητου κτιρίου που 
βρίσκεται είτε στο ίδιο οικόπεδο που υπήρχε το προς 
ανακατασκευή κτίριο (εφόσον επιτρέπεται η δόμηση) ή 
σε άλλο οικόπεδο ιδιοκτησίας του/της δικαιούχου εντός 
της ίδιας Περιφερειακής Ενότητας. Επισημαίνεται ότι η 
Σ.Σ. χορηγείται ανάλογα με το ποσοστό των εργασιών 
που υπολείπονται για την αποπεράτωση του κτιρίου, 
βάσει πίνακα της Δ.Α.Ε.Φ.Κ. 

6. ΕΠΙΣΚΕΥΕΣ ΚΤΙΡΙΩΝ 

6.1 Δικαιούχοι Σ.Σ. για επισκευή κτιρίων είναι οι ιδι- 
οκτήτες/-τριες των κτιρίων που χαρακτηρίζονται από 
την αρμόδια Υπηρεσία ως επισκευάσιμα και βρίσκονται 
εντός των κατάλληλων γεωλογικά περιοχών. 

6.2 Για την επισκευή όλων των κτιρίων, η Σ.Σ. υπο¬ 
λογίζεται ανάλογα με τις ζημιές που παρουσιάζει το 
κτίριο και σύμφωνα με το Τιμολόγιο Επισκευών της 
Δ.Α.Ε.Φ.Κ., το οποίο έχει εγκριθεί με την αριθμ. οικ. 6772/ 
Β9β/19.12.2011 (Β' 3201) απόφαση Υφυπουργού Υ.ΜΕ. 
ΔΙ. Απαραίτητη προϋπόθεση το κτίριο να χρησιμοποιεί¬ 
ται και οι ζημιές να προέρχονται από την κατολίσθηση 
και όχι από εγκατάλειψη. 

6.3 Χορηγείται Σ.Σ. επισκευής κτιρίου, σύμφωνα με 
τα παρακάτω: 

■ Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται σε € 450 ανά τ.μ. επιφάνειας. 

■ Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ. επιφάνειας. 

■ Η Σ.Σ. επισκευής δεν μπορεί να υπερβαίνει τη Σ.Σ. 
ανακατασκευής του κτιρίου σε περίπτωση που αυτό 
ανακατασκευαζόταν. 

6.4 Οι ιδιοκτήτες/-τριεςτων κτιρίων που κρίνονται επι- 
σκευάσιμα μπορούν να χρησιμοποιήσουν τη Σ.Σ., που 
αναλογεί στην επισκευή του πληγέντος κτίσματος, για 
ανακατασκευή ή αυτοστέγαση ή αποπεράτωση με τους 
περιορισμούς που τίθενται στα προηγούμενα, εφόσον 
κατεδαφίσουν το κτίριο με δικές τους δαπάνες. 

6.5 Ειδικότερα για την αποκατάσταση κτιριακών εγκα¬ 
ταστάσεων επιχειρήσεων και επαγγελματικών χώρων η 


Σ.Σ. επιτρέπεται να χορηγηθεί, με τους ίδιους όρους και 
στους/στις μισθωτές/-τριες, ή σε όσουςΛες έχουν από 
οποιαδήποτε νόμιμη αιτία αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση εκ μέρους των ιδιοκτητών/-τριών μέσα 
σε 45 ημέρες από την έγγραφη ενημέρωσή τους από 
την αρμόδια Υπηρεσία για την ολοκλήρωση των απαι- 
τούμενων έργων. Μετά την πάροδο των 45 ημερών το 
δικαίωμα υποβολής αίτησης για χορήγηση Σ.Σ. μπορεί 
να ασκηθεί και από τον/την ενοικιαστή/-τρια για λογα¬ 
ριασμό του/της αμελούντος/-σας ιδιοκτήτη/-τριας. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον/την ιδιοκτήτη/-τρια. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
(Σ.Σ.) 

7.1 Ανακατασκευή ή αυτοστέγαση ή αποπεράτωση 
κτιρίου 

7.1 αΤο ποσό της Σ.Σ. για ανακατασκευή κτιρίου ή αυ- 
τοστεγαση (εφόσον αγοράζεται κτίριο υπό ανέγερση), 
χορηγείται από την αρμόδια υπηρεσία σε τρεις ισόπο¬ 
σες δόσεις, η πρώτη από τις οποίες καταβάλλεται με 
την έγκριση χορήγησης Στεγαστικής Συνδρομής και οι 
επόμενες δύο ανάλογα με την πρόοδο των εργασιών 
στην οικοδομή. 

7.1 β Το ποσό της Σ.Σ. για αποπεράτωση κτιρίου, χο¬ 
ρηγείται από την αρμόδια υπηρεσία σε δύο ισόποσες 
δόσεις, η πρώτη από τις οποίες καταβάλλεται με την 
Έγκριση χορήγησης Στεγαστικής Συνδρομής και η δεύ¬ 
τερη με την ολοκλήρωση των εργασιών στην οικοδομή. 

7.1 γΤο ποσό της Σ.Σ. για αυτοστέγαση, εφόσον αγορά¬ 
ζεται έτοιμο κτίριο, χορηγείται εφάπαξ, με την προσκό¬ 
μιση οριστικού συμβολαίου αγοράς και πιστοποιητικού 
μεταγραφής. 

Στις παραπάνω περιπτώσεις απαιτείται, η βεβαιωμένη 
κατεδάφιση του πληγέντος κτιρίου, με μέριμνα του/της 
ιδιοκτήτη/-τριας. 

7.2 Επισκευή κτιρίου 

Το ποσό της Σ.Σ. για επισκευή κτιρίου, χορηγείται σε 
δύο ισόποσες δόσεις, η πρώτη από τις οποίες καταβάλλε¬ 
ται με την έκδοση της άδειας επισκευής και η δεύτερη με 
την περαίωση των εργασιών, εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
υπηρεσία για χορήγηση βεβαίωσης περαίωσης εργασι¬ 
ών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής 
Συνδρομής (Σ.Σ.) οι νέοι/-ες κτήτορες που απέκτησαν 
την πλήρη ή ψιλή κυριότητα των κτιρίων μετά τις κατολι¬ 
σθήσεις του θέματος, ασχέτως του τρόπου αποκτήσεως 
αυτών. 

Στις περιπτώσεις που ο/η προκάτοχος έχει κριθεί δι¬ 
καιούχος Στεγαστικής Συνδρομής θα πρέπει στη συμ¬ 
βολαιογραφική πράξη να μεταβιβάζεται το δικαίωμα 
της Στεγαστικής Συνδρομής (εξαιρείται η περίπτωση της 
κληρονομικής διαδοχής). 

Επισημαίνεται ότι στις περιπτώσεις αγοραπωλησίας 
απαιτείται η συμβολαιογραφική πράξη να γίνει εντός 
προθεσμίας δέκα οκτώ (18) μηνών από τη δημοσίευση 
σε Φύλλο της Εφημερίδαςτης Κυβερνήσεωςτης παρού¬ 
σας απόφασης. 

Δωρεάν κρατική αρωγή δικαιούνται οι νέοι/νέες κτή¬ 
τορες μόνον εφόσον τόσο αυτοί/-ές όσο και οι προηγού- 
μενοι/-ες ιδιοκτήτεςΛτριες, αποδεδειγμένα (και με υπο¬ 
βολή υπευθύνων δηλώσεων) δεν έχουν λάβει Δ.Κ.Α. για 
άλλο πληγέν κτίριο από τις κατολισθήσεις του θέματος. 

9. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ. καθορίζονται οι 
δυσπρόσιτες περιοχές (περιοχές στις οποίες δυσχεραί- 
νεται σε μεγάλο βαθμό η προσκόμιση των υλικών και 
των μηχανημάτων για την εκτέλεση των οικοδομικών 
εργασιών) και σε αυτές δίνεται προσαύξηση 20% στις 
προαναφερόμενες τιμές Σ.Σ. 

10. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
μηχανικών. 

11. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα πιστωτικά 
ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανακα- 
τασκευής διατηρητέων κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνης διάρκειας της 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά δύο (2) ποσοστιαίες μονάδες χω¬ 
ρίς άλλη προσαύξηση για προμήθεια κτλ, επιδοτού¬ 
μενο κατά 100% από τον λογαριασμό του ν. 128/1975 
(Φ.Ε.Κ. 178/Α 728-08-1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 


12. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του πιστωτικού ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 
ται από το προϊόν του ατόκου δανείου ή αντ' αυτού επί 
άλλου ακινήτου που τυχόν προσφέρεται από τον/την 
δανειολήπτη/-τρια, εφόσον η αξία του ακινήτου καλύ¬ 
πτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. Για ποσά μέχρι 
€ 10.000 δεν απαιτείται εγγραφή υποθήκης. 

Τα πιστωτικά ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις κατολισθήσεις και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς διασφάλιση του δανείου. Είναι δυνατή 
η υποθήκευση αστικού ακινήτου της αρμόδιας μητρό¬ 
πολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
ναούς, ως προς τους οποίους έχουν εφαρμογή οι γενικώς 
ισχύουσες διατάξεις. 

13. ΜΗ ΤΗΡΗΣΗ ΟΡΩΝ 

13.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβολής 
από τους/τις δικαιούχους δανείων ή τους/τις νέους/-ες 
κτήτορες, ανακριβών δηλώσεων ή σε περίπτωση μη 
εκπλήρωσης των υποχρεώσεων, που θα αναλάβουν με 
όσα προβλέπονται στην παρούσα απόφαση (π.χ. έκδο¬ 
ση βεβαίωσης περαίωσης εργασιών κ.λπ.) και γενικά 
στις διατάξεις που αφορούν στην αποκατάσταση των 
πληγέντων κτιρίων, θα υπόκεινται πέρα από τις νόμιμες 
κυρώσεις και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί, εντόκως, με το ισχύ- 
ον επιτόκιο υπερημερίας. 

13.2 Το ποσό τηςΔ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υπο¬ 
χρεώσεων που θα αναλάβουν με βάση όσα προβλέπο- 
νται στην παρούσα απόφαση (π.χ. έκδοση βεβαίωσης 
περαίωσης εργασιών κ.λπ.) και γενικά στις διατάξεις που 
αφορούν στην αποκατάσταση των πληγέντων κτιρίων, 
θα επιστρέφεται εντόκως με επιτόκιο υπερημερίας το 
κοινώς ισχύον για κάθε περίπτωση υπερημερίας. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊΟΙ4/21.03.2018 



Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Σεπτεμβρίου 2017 

Οι Υπουργοί 

Αναπληρωτής Υπουργός Οικονομίας και Ανάπτυξης 

Οικονομικών Υποδομών και Μεταφορών 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 

